Case ID: 1114115
Sentence 16: Buna baxmayaraq apellyasiya instansiyası məhkəməsi torpaq sahəsinin kimə məxsus olması ilə əlaqədar məsələnin araşdırılmasını təmin etmədən, bunu təsdiq edən sübutlar əldə etmədən torpaq sahəsinin Bələdiyyənin mülkiyyətində olması barədə nəticəyə gəlmişdir.Torpaq sahəsinin kimə - dövlətə, yoxsa Bələdiyyəyə məxsus olması mübahisənin düzgün həlli üçün mühüm əhəmiyyət kəsb etdiyi üçün, həmin məsələ rayon İcra Hakimiyyəti nümayəndəsinin iştirakı ilə araşdırılmalı, torpaq sahəsinin kimə məxsus olması ilə əlaqədar rəsmi sənədlər əldə olunmaqla məsələyə aydınlıq gətirilməli idi. İşdən göründüyü kimi apellyasiya instansiyası məhkəməsi torpaq sahəsinin mənsubiyyəti ilə bağlı müəyyənliyin yaranmasını təmin etmədən və müvafiq sübutlara əsaslanmadan torpaq sahəsinin Bələdiyyəyə məxsus olması barədə nəticəyə gəlməklə maddi və prosessual hüquq normalarının tələblərini pozmuşdur.